runetrust/blame-folketinget-dk huggingface dataset:
Karen Jespersen (V), 1998-12-04:
Det er da også sådan, at lovforslaget her ligger i forlængelse af en lang række andre initiativer, der har været gennemført i løbet af de senere år, og hvor det alt andet lige nu ser ud til, at vi for alvor er begyndt at kunne se resultaterne af, at vi har denne her mere målrettede indsats over for de grupper af mennesker, men også resultatet af, at kommunerne er begyndt at se med andre øjne på virksomhederne, og at virksomhederne også er begyndt at se med andre øjne på deres egen indsats.
Kristian Jensen (V), 2003-12-18:
Det er ganske rigtigt, at når vi har valgt at give skattelettelser til danskerne, er det bl.a., fordi vi har valgt at sige, at væksten, og det er vigtigt at understrege, at der er tale om en vækst, i den offentlige sektor skal være en anelse lavere end ellers.
Kim Andersen (V), 2009-04-21:
Der er lavet bankpakke I, der er lavet bankpakke II, der er taget initiativ til en lang, lang række tiltag til overvågning, til understøttelse, i Økonomi- og Erhvervsministeriet, i Finansministeriet, blandt det politiske flertal, ja, i nogle sammenhænge har oppositionen endda også hjulpet til.
Jens Joel (S), 2018-12-20:
Det er jo ikke – og det er dér, jeg mener indholdet er – fordi vi er uenige med DF eller med de andre partier om, at vi har aftalt, at når man i fremtiden skal bruge penge og udbygge fjernvarme, så er man nødt til at sikre sig, at der er opbakning til det.
Karina Lorentzen Dehnhardt (SF), 2022-05-05:
Nej, men jeg tror, at det, spørgeren overser, er, at SF har en landsmødebeslutning om et statsautoriseret salg – det er ikke, at alle skal have lov til selv at dyrke det til eget forbrug, men at staten ligesom kontrollerer hele processen.
Ole Birk Olesen (LA), 2025-12-11:
Det er jo en mærkelig argumentation, som hr. Jan E. Jørgensen her gentager fra sin socialdemokratiske regeringsfælle: Fordi de myndigheder, som skulle undersøges, den udøvende magt i form af medarbejdere og ministre i Justitsministeriet og Forsvarsministeriet, siger, at metoderne for at finde sms'er var udtømte, så er det jo bare sådan, det er.
Martin Lidegaard (RV), 2015-12-04:
Det er helt fair, at SF er kommet til en anden konklusion, men vi kom til den konklusion, at vi kunne gøre bedst gavn ved at være med blandt aftalepartierne og så forsøge at hive dem i den rigtige retning, samtidig med at vi gerne fortsat vil skabe et offentligt pres for at hjælpe elbilerne.
Poul Henrik Hedeboe (SF), 2006-03-21:
Derfor tror vi også, det havde været klogt og samfundspolitisk fornuftigt at sætte en grænse og sige: Nok er nok, lad os få styr på de svineproduktioner, der findes i dag, og lad os så gå den anden vej, for det er her, vores fremtid ligger.
Bent Bøgsted (DF), 2010-10-12:
Det, der ligger i det her, er, at der så bliver en mere målrettet indsats vedrørende information og vejledning om, hvordan virksomhederne skal agere vedrørende arbejdsmiljø, og det kan man ikke bare måle op i penge, altså ved at sige, at jo flere penge der kommer ud, jo bedre arbejdsmiljø bliver der.
Benedikte Kiær (KF), 2010-04-07:
Det, jeg også prøvede at sige i mit svar, var, at hvis man skal gå ind og beskrive en situation for en familie eller for en enkeltperson i forhold til, hvorvidt der er tale om fattigdom eller ej, er det også vigtigt at kigge på alle mulige andre faktorer end blot et enkelt tal.
Per Clausen (EL), 2011-05-03:
Jeg synes altså, det er rigtig godt, at der en løsning på vej, og vi vil selvfølgelig, når den løsning bliver færdigforhandlet og bliver lagt frem, stille de nødvendige spørgsmål for at være fuldstændig overbevist om, at forslaget er bedre end vores forslag.
Jacob Mark (SF), 2021-04-26:
De blev ikke prioriteret, hverken lokalt eller nationalt, og der synes jeg, at vi er i en bevægelse, hvor, når der er finanslovsforhandlinger, eller når vi laver hjælpepakker, man ligesom har blik for, at alt, hvad der er vigtigt i det her land, ikke er, hvad der foregår inde i storbyerne.
Kirsten Normann Andersen (SF), 2022-01-27:
Tilbage til retten til samtaler vil jeg sige, at det på samme måde er min erfaring, at de samtaler sjældent kan planlægges på forhånd, men at de i høj grad forudsætter fortrolighed og kompetent sundhedspersonale, som er klar til at være til stede lige præcis på det rigtige tidspunkt.
Lone Dybkjær (RV), 2008-04-08:
Som hr. Morten Messerschmidt ved, sagde Det Radikale Venstre under selve valgkampen, at vi ikke ville gå ind for en folkeafstemning i forbindelse med Lissabontraktaten, medmindre der pludseligt dukkede et eller andet op, der gjorde, at grundloven tilsagde, at vi skulle have en folkeafstemning.
Karina Lorentzen Dehnhardt (SF), 2009-11-03:
Jeg var på et tidspunkt på besøg i Vejle, hvor man havde et »Projekt Narko ud af Byen«, som gik ud på at narkoteste, og hvis man fandt nogle, der var påvirkede, fik de forbud mod at komme på alle byens barer, restaurationer og diskoteker i 2 år.
Villy Søvndal (SF), 2002-05-29:
Det er det, forsvarsministeren er citeret for i Berlingske Tidende - jeg læser fra spørgsmålet: »Danmark vil få svært ved at sige nej til at deltage i et eventuelt amerikansk angreb på Irak, hvis USA kan fremlægge sikre beviser på, at Saddam Hussein støtter international terror.« Forekommer det ikke statsministeren at være helt underligt, at hans forsvarsminister går rundt og udsteder den slags trusler i en situation, hvor statsministeren end ikke har hørt om den slags planer?
Dennis Flydtkjær (DF), 2014-11-04:
Det handler jo kort fortalt om, at tatovører, der arbejder med egne, kunstneriske forslag i forbindelse med tatoveringer – som de tegner i fri hånd, tror jeg der står i forslaget – er fritaget for moms, mens tatovører, der laver det efter skabelon eller efter en bog, eller hvad de ellers har liggende, skal betale moms.
Christina Olumeko (ALT), 2025-04-22:
Jeg synes, at der er flere progressive og positive initiativer i redegørelsen, men inden jeg kommer til de nedslag, jeg vil lave, vil jeg sådan set også gerne understrege det, som ordføreren for Det Konservative Folkeparti, fru Dina Raabjerg, fik sagt tidligere, nemlig at når målepunkterne fra de forskellige redegørelser ikke er ensartede, kan vi sådan set ikke sammenligne og følge udviklingen på tværs af år.
Irene Simonsen (V), 2005-06-03:
Kunne hr. Morten Østergaard ikke bekræfte det, jeg spørger om, nemlig om det ikke bedre kan betale sig for den ægtefælle, der så ikke er kommet i job, at tage et job, når familien er blevet selvforsørgende, fordi man er selvforsørgende, når den ene ægtefælle har taget et job?
Thor Pedersen (V), 2006-11-16:
Ja, og jeg vil bare gøre det meget kort og sige, at i virkeligheden mener jeg, at det er at vise det færøske folk respekt, at vi respekterer, at de meninger, der brydes på Færøerne og munder ud i en flertalsafgørelse i det færøske Lagting, også er dem, der tjener det færøske folk bedst.
Christine Antorini (SF), 1999-11-04:
Hvis regeringens ambitioner på uddannelsesområdet skal lykkes, er det altså afgørende, at uddannelsespolitikken ikke svækkes på grund af den kassetænkning, som helt oplagt sker stat, amter og kommuner imellem, også på dette område. SF har påpeget den samme risiko med sygeplejerske- og radiografuddannelserne, der er placeret i amterne og indgår i et statsligt uddannelsessystem.
Roger Courage Matthisen (ALT), 2018-10-11:
Så vil jeg gerne høre ordføreren om noget, når ordføreren siger, at det ikke kommer til at ske, at nyrenoverede boliger bliver revet ned: Er det en garanti, som ordføreren giver os nu, at ordføreren trækker partiets mandater i forhold til den her lovgivning, hvis vi går ud og river nyrenoverede boliger ned?
Frank Jensen (S), 1997-12-02:
SF var jo et af de første partier i Danmark, der gik på Internettet med egen hjemmeside, og dér kommer jo til at ligge endnu flere oplysninger om hr. Holger K. Nielsen i det globale netværk på Internettet, end der nogensinde vil komme her, for jeg har tillid til, at hr. Holger K. Nielsen er en lovlydig borger, der ikke vil lade sig registrere for kriminalitet.
Morten Messerschmidt (DF), 2021-05-25:
Det behøver i sig selv ikke at være et problem, men når det fylder stadig mere i debatter, hvor også stadig flere kan se, at der er behov for, at vi i Danmark gør noget andet end det, som vi hidtil har gjort, bliver det selvfølgelig et demokratisk problem, altså når internationale konventioner, typisk skrevet i en fuldstændig anden tid og historisk kontekst og måske også i en kulturelt helt anderledes sammenhæng, stadig væk i dag gælder i samme ordlyd og i samme form og på den måde får en helt anden betydning og en helt anden konsekvens end det, som oprindelig var tilsigtet.
Karsten Lauritzen (V), 2018-03-01:
Men jeg vil da glæde mig til, når vi skal stemme om at lette skatten i bunden med den skatteaftale, regeringen har lavet med Dansk Folkeparti, at se hr. Pelle Dragsted stemme for skattelettelser, for det er skattelettelser, der går målrettet til dem med de laveste indkomster i bunden.
Kristian Thulesen Dahl (DF), 2020-10-08:
I forhold til det der med, at unge mennesker strejker og bliver væk fra deres skolegang, som vi som samfund stiller til rådighed uden betaling, for at de kan dygtiggøre sig, altså i forhold til det, at de strejker og siger, at de ikke vil have deres uddannelse, fordi de skal ud at strejke for klimaet, så synes jeg jo, det ville være rigtig dejligt, hvis de sagde: Jeg går i skole, indtil skoledagen er slut, og så går jeg ud bagefter og demonstrerer for klimaet.
Helene Brydensholt (ALT), 2024-11-08:
Så det, jeg hører ministeren sige, og så må ministeren be- eller afkræfte det, er, at vi faktisk ikke kan lave en sikkerhed for det, at selv om en civilsamfundsorganisation har fået penge på finansloven og ligesom derfor selvfølgelig har budgetteret med det og ansat derefter, kan de faktisk ikke være sikre på, at de penge, de er blevet bevilget på en finanslov eller, som det nu er, på SSA-reserven, får de faktisk udbetalt.
Hans Kristian Skibby (DF), 2014-01-14:
Så er der med hensyn til de små virksomheder også det, at vi kan se, at man åbner op for, at også virksomheder med op til 5 mio. kr. i årsomsætning kan se frem til, at de kan slippe med en halvårlig momsafregning, som jo så er med til at styrke virksomhedernes kredit og likviditet.
Pelle Dragsted (EL), 2024-12-11:
Nå, men mit spørgsmål er: I den her famøse kalender – og tak for god Kinderslik – hvad er der så egentlig til en helt almindelig folkepensionist; til den halvdel af danskerne, der bor til leje; og til de lønmodtagere ude på byggepladserne, som oplever massiv social dumping, som vi har set i den seneste tid?
Magnus Heunicke (S), 2022-01-20:
Og derfor er det jo oplagt, at vi, når vi forhåbentlig i et bredt flertal er blevet enige om en sundhedsreform, der også beskriver den nærhedsrevolution, som sundhedsvæsenet står over for, og hvor mange eksperter og også mange, mange partier – jeg tror, alle partier – er enige om, at vi skal have styrket indsatsen og fokuseret indsatsen, så må se på, hvad det eventuelt giver af nye udfordringer inden for dimensioneringsplanen.
Pia Olsen Dyhr (SF), 2016-03-30:
Er ministeren enig i, at det er stærkt uheldigt, at den manglende enighed om rimelighedskravet forhindrer, at socialøkonomiske virksomheder som f.eks. Rosenbedet i Brande kan ansætte flere førtidspensionister i skånejob, og at de snart bliver nødt til at opsige dem, der allerede er ansat?
Hans Kristian Skibby (DD), 2025-11-04:
Det betyder jo, at når man kommer dertil en dag, er der jo ikke ret mange af de her 130.000 husstande, der har lyst til at investere i en inverter til 16.000 kr., hvis de som i dag f.eks. får den store fyrstelige sum af omkring 300 kr. for at aflevere halvdelen af deres producerede strøm i august måned.
Eigil Andersen (SF), 2010-06-22:
Jeg tror, at der er mange, der ligesom jeg selv har set i tv-nyhederne i aftes, at der var børnehavepædagoger og medhjælpere fra Silkeborg Kommune, som stod frem og sagde, at fordi kommunen skal spare på grund af den her regerings elendige politik, bliver de tvunget til at gå ned fra f.eks. 37 timer til 30 eller 25 eller 20, og de er rasende over det.
Nikolaj Villumsen (EL), 2012-03-28:
Er udenrigsministeren enig i, at den tyrkiske regerings forbud mod fejring af det kurdiske nytår, Newroz, søndag den 18. marts i Diyarbarkir og Istanbul er i strid med den europæiske menneskerettighedskonventions bestemmelser om forsamlingsfrihed, og hvad vil ministeren foretage sig i den anledning?
Søren Krarup (DF), 2009-12-10:
Jeg ved godt, at Det Konservative Folkeparti er bundet af sit regeringsfællesskab, men jeg ville ønske, at man som konservativ alligevel havde lidt mere sans for det sproglige problem, det danske folk som helhed er stillet over for, og som man jo ikke bare kan komme ud af ved hjælp af snak om både-og, hvor det svæver i luften.
Christian Juhl (EL), 2013-06-12:
Det er lidt vigtigt, for jeg var så letsindig at anbefale, at Dansk Folkeparti kom med i pinseforhandlingerne, men jeg vil gerne lige, inden jeg beslutter mig til, om det er en rigtig god idé, høre, hvad Dansk Folkepartis holdning til de 6 ugers selvvalgte uddannelse er.
Peter Hummelgaard (S), 2019-12-05:
Det, vi med et fælles ord kan kalde for ægtefælleafhængighed, har igennem tiden været udformet på forskellig vis, men det gennemgående træk er, at man f.eks. i pensionssystemet får en lavere ydelse, hvis man har en ægtefælle, særligt hvis ægtefællen har en betydelig indkomst.
Svend Auken (S), 2000-11-28:
Men det er ikke ualmindeligt, at vi har tilskudsordninger inden for det offentlige, hvor man giver tilskud, og der findes masser af dem inden for Energiministeriet, men de findes da også inden for andre områder, hvor der ikke er ubegrænsede midler til rådighed, men hvor folk kan søge og få dem tildelt i det omfang, de opfylder kriterierne, når der er penge til rådighed på kontoen.
Holger K. Nielsen (SF), 2004-10-07:
Jeg er ikke særlig enig med Tony Blair, og jeg er slet ikke enig i hans Irakpolitik, men det var trods alt udtryk for et vist format, da Tony Blair for nylig på Labours partikongres sagde til Labours medlemmer: Undskyld, jeg tog fejl omkring masseødelæggelsesvåben.
Morten Bødskov (S), 2007-05-16:
Det er jo selvfølgelig helt i orden, at udenrigsministeren forventer, at Bent Jensen har tænkt sig at overholde det grundlag, som han har fået arkivadgangen på, men det undrer mig dog, at man ikke reagerer, når man nu i samarbejde med Statsministeriet har givet en mand samlet adgang til en god håndfuld centrale arkiver, der også omfatter, må man gå ud fra, stærkt fortrolige oplysninger.
Anni Matthiesen (V), 2014-02-05:
Det er dejligt at høre, at det forhåbentlig bliver bedre i fremtiden, og jeg kan så benytte lejligheden til her at komme med en opfordring om også at lytte til dem, der har fingrene nede i tingene, ildsjælene derude, som ved hvordan det er, de har følt sig håndteret i den seneste LAG-periode, og så måske ud fra det, som de giver udtryk for, prøve at rette op og gøre det endnu bedre.
Ane Halsboe-Jørgensen (S), 2021-02-03:
De mister motivationen til overhovedet at stå op, mange af dem, og det, der allerede var en vigtig dagsorden, inden corona ramte, med unges stress og ensomhed og mistrivsel, som jo for mange er blevet meget, meget værre i den her periode, er blevet endnu vigtigere og blevet et meget vigtigt emne for mig.
Pernille Falcon (EL), 2003-01-29:
Problemet er selvfølgelig, at vi i mellemtiden har skiftet regering, og det fremgår jo af indlæggene fra Venstre og De Konservative, der i øvrigt heller ikke støttede lovgivningen, at de ikke deler opfattelsen af, at der skal ske en forbedring for voksne ordblinde og læsesvage, uanset at det drejer sig om en rigtig stor gruppe mennesker.
Carsten Bo Jensen (S), 2004-12-10:
Et hvilket som helst æret medlem af dette høje Ting ville kunne få udsendt en hvilken som helst bog og lave en aftale, der sagde: Der skal ikke være noget afkast til hverken mig eller forfatteren, bare vi sørger for, at der kommer f.eks. 30 eksponeringer på TV 2.
Birthe Skaarup (DF), 2003-11-19:
Benedikte Brogaard skildrede også over for læserne sine oplevelser fra sit ophold på Sankt Lukasstiftelsens Hospice og skrev bl.a., at et ophold på et hospice kan føles meget livsbekræftende, og hun gav udtryk for, at sygdom også var en del af livet, som man kan være med til at påvirke, for på et hospice er personalet specielt uddannet til den gode pleje og medicinering.
Morten Messerschmidt (DF), 2005-06-02:
Men jeg kunne alligevel godt tænke mig at vide, om fru Pia Larsen har en forklaring på, hvordan det kan være, at Venstres ordfører, fru Charlotte Antonsen, sådan som jeg forstår talen, afviser oprindelseslandsprincippet, mens man i Børsen den 21. marts 2005 kan læse, at Venstres medlem af EuropaParlamentet, fru Karin Riis-Jørgensen, støtter et servicedirektiv med oprindelseslandsprincippet.
Leif Mikkelsen (LA), 2018-10-11:
Jeg tror, Danmarks Radio klarer det og fortsat vil være et fyrtårn, og jeg synes, at vi her i dag skal respektere, at Danmarks Radios ledelse faktisk har lavet en plan, der er fuldt forsvarlig og god, og at de faktisk gør det med lige så højt humør som hr. Søren Søndergaard bare med modsat fortegn.
Maja Torp (V), 2022-02-22:
Vi er i en tid med mangel på arbejdskraft, og hvis vi så samtidig tager virksomhedernes fleksibilitet fra dem i forhold til at kunne rekruttere den kvalificerede arbejdskraft, der byder sig, fordi der skal tages hensyn til køn, jamen så giver vi virksomhederne yderligere problemer med rekruttering.
Rasmus Jarlov (KF), 2019-03-19:
Jeg har opfattet forslaget på den måde, at det skal virksomhederne i højere grad forpligtes til at leve op til, og at de skal afrapportere, i hvor høj grad de gør det, og at man i sidste ende vil kunne blive retsforfulgt, straffet, hvis ikke man gør det.
Tom Behnke (FP), 1998-04-16:
Vi synes, det er helt uforståeligt, at ganske mange ordførere her i dag har været enige i, at der er problemer, men når det så kommer dertil, at de skal handle og sige, hvad vi så gør ved problemerne, og om vi skal gøre noget ved dem, trækker de ligesom følehornene til sig og siger, at de godt kan se, der er nogle problemer, at de følger dem meget nøje, og hvis det bliver værre, må vi se på det igen.
Margrete Auken (SF), 2002-04-04:
Jeg tror nok, at russerne vil sige, at de har fået en mere positiv dialog, fordi vi ikke i samme omfang som før generer dem med alle de der væmmelige Tjetjenienting, men det er vel ikke det, at vi ikke sådan går og træder på russerne ved at sige grimme ting om Tjetjenien, fru Gitte Seeberg mener med, at vi er i den positive dialog. Der er ikke meget, der tyder på, at russerne betragter den 11. september som en opfordring til at få skabt fred i Tjetjenien.
Thomas Adelskov (S), 2008-03-12:
Det gjorde man tilbage i 2003, og ved den lejlighed konstaterede statsministeren, efter at regeringen og Dansk Folkeparti blev tvunget til at trække deres forslag, at man, hvis man kom med dagpengeforringelser senere, ville gøre det forud for et valg, sådan at vælgerne op til valget vidste, at regeringen havde planer om dagpengeforringelser.
Per Clausen (EL), 2009-11-26:
I stedet for at afgive en række løfter, som jeg ikke har nogen garanti for jeg kan holde, afgiver jeg det løfte, som jeg ved jeg kan holde, for det er vi enige med de øvrige oppositionspartier om, nemlig at der skal ske forbedringer for arbejdsløse, pensionister og kontanthjælpsmodtagere efter et valg.
Irene Simonsen (V), 2003-01-16:
Fru Lissa Mathiasen udtrykker sig på en måde, så jeg må undre mig lidt og er nødt til at stille fru Lissa Mathiasen det spørgsmål, om fru Lissa Mathiasen virkelig tror på, at vi - og dermed også Venstre og jeg som ordfører - overhovedet ikke vil lytte til de undersøgelser, som både Sverige og England har lagt til grund for deres beslutningsforslag, om fru Lissa Mathiasen ikke har forstået, at der er lyttet til det, men at der har været en vægtskål, som tingene har skullet vejes på.
Astrid Krag (SF), 2010-02-24:
Da jeg skimmede regeringsgrundlaget, kunne jeg ikke se, at der stod noget om det her, så jeg vil gerne spørge ministeren, om hun ikke ellers mener, at spørgsmålet om børn i dagtilbud faktisk har en betydning for, hvor godt de vil være i stand til senere at færdiggøre folkeskolen og gennemføre en ungdomsuddannelse, som jo er to af de centrale elementer i det nye regeringsgrundlag.
Ulla Tørnæs (V), 2010-04-23:
Nu er det sådan i henhold til den måde, Folketinget arbejder på, at der jo ikke er noget galt i at diskutere forskellige emner, men det, der er pointen her, og det, vi er uforstående over for, er, at hr. Leif Lahn Jensen og hans parti kan indgå en politisk aftale, som oven i købet blev vedtaget med hr. Leif Lahn Jensens partis stemmer i går, og at hr. Leif Lahn Jensen så samtidig kan stå her på Folketingets talerstol og løbe med 180 km/t. væk fra det, som blev vedtaget i går.
Lene Espersen (KF), 2012-04-13:
Som sagt er vi også meget bekymrede over den proces, der er sat i gang, for en ting er, at vi kan være politisk uenige om, hvorvidt det her er en god eller en dårlig idé, men at fremsætte et lovforslag, som rent faktisk kriminaliserer landmænd, der allerede har sået, hvis man skal følge – man kan sige – den kadence, som lovforslaget lægger op til, synes jeg er ekstremt problematisk.
Klaus Hækkerup (S), 2007-04-25:
Jeg vil godt tilføje, at Den Internationale Olympiske Komité jo mødes her i København om 2 år med henblik på bl.a. at drøfte det spørgsmål, og her ville det da være naturligt, hvis man overhovedet var interesseret i det fra dansk side, at der så lå nogle oplysninger, at regeringen havde gjort sig nogle overvejelser, og også havde gjort sig nogle overvejelser over, om andre parter kunne deltage som f.eks. kommunerne eller Malmø Kommune.
Hans Kristian Skibby (DF), 2011-04-12:
Handlingen skulle jo gerne komme efterfølgende, når man så siger, at nu har vi lavet en redegørelse over, hvad der kan gøre folk mere lykkelige, og nu skal vi så sætte nogle initiativer i gang, men hvordan har Enhedslisten overhovedet tænkt sig, at den her proces skulle kunne sættes i gang?
Line Barfod (EL), 2009-10-21:
Hvordan sikrer vi, at man kan komme til at holde til et helt arbejdsliv, at man ikke bliver slidt ned alt for hurtigt og så ikke kan bidrage hele arbejdslivet, men faktisk kan holde til hele arbejdslivet og endda have så mange kræfter tilbage, at man, når man når pensionen, stadig væk kan løfte sine børnebørn?
Mikkel Dencker (DF), 2009-05-28:
Så må jeg bare sige, at jeg måske forklejnede vores egen indsats i forhandlingerne, da jeg kaldte det for fingeraftryk, for det er meget store ændringer, vi har fået igennem ved forhandlingsbordet – et forhandlingsbord, som Socialdemokratiet jo ikke ville være med til at sidde ved.
Gitte Seeberg (KF), 1999-04-15:
Derfor har vi, sammen med bl.a. Venstre og CD, flere gange foreslået mere valgfrihed for kommunerne, f.eks. i forslaget om mulighed for privat ansatte hjemmesygeplejersker og senest i forslaget om at sætte gang i frikommuneforsøgene igen.
Zenia Stampe (RV), 2015-02-03:
Det er to principper, som vi er meget enige i, fordi de jo bygger på en grundlæggende erkendelse af, at militære virkemidler aldrig kan stå alene, og at man altid bør tilstræbe en legitimitet for sine indsatser, både i form af et internationalt retsgrundlag, men også bred international deltagelse i de enkelte indsatser.
Peter Hummelgaard (S), 2025-12-16:
Men det, vi omvendt heller ikke kan lukke øjnene for, er, at både den teknologiske udvikling, altså med udbredelsen af datatjenester og lignende, som vi alle sammen har frit tilgængelige, sammenholdt med, at det ikke bliver reguleret, har gjort det markant nemmere, og det har ført til en massiv stigning i omfanget af overgrebsmateriale.
Lars Barfoed (KF), 2008-02-21:
Vi ved jo alle sammen, at der ikke mindst inden for anlægsområdet og byggeriområdet har været store problemer med at skaffe den tilstrækkelige arbejdskraft, og det er i høj grad derfor, vi netop er nødt til at sikre, at økonomien ikke løber løbsk, for så vil vi komme i en situation, hvor vi vil have dårligere råd til at gøre alle de ting i fremtiden, fordi den økonomiske politik ikke var tilstrækkelig ansvarlig.